CELEX: 62020TN0080
Language: da
Date: 2020-02-07 00:00:00
Title: Sag T-80/20: Sag anlagt den 7. februar 2020 — IM mod EIB og EIF

30.3.2020   
            
            
               DA
            
            
               Den Europæiske Unions Tidende
            
            
               C 103/38
            
         
      Sag anlagt den 7. februar 2020 — IM mod EIB og EIF
      (Sag T-80/20)
      (2020/C 103/53)
      Processprog: fransk
      
         Parter
      
      
         Sagsøger: IM (ved advokat D. Giabbani)
      
         Sagsøgte: Den Europæiske Investeringsbank og Den Europæiske Investeringsfond
      
         Sagsøgerens påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Sagsøgeren gives medhold.
               
            
                  —
               
               
                  Det fastslås, at det var ulovligt og under magtfordrejning, at IM blev udelukket fra ansættelsesproceduren.
               
            
                  —
               
               
                  Det fastslås, at ansættelsesproceduren for den nye administrerende direktør er ugyldig, således at den udnævnelse af den nye administrerende direktør, der blev meddelt den 13. december 2019, i forlængelse heraf ligeledes må være ugyldig.
               
            
                  —
               
               
                  Følgelig annulleres udnævnelsen af den nye administrerende direktør for Den Europæiske Investeringsfond.
               
            
                  —
               
               
                  De andre parter i sagen tilpligtes at bære sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført fire anbringender.
      
                  1.
               
               
                  Første anbringende om tilsidesættelse af artikel 20 i vedtægterne for Den Europæiske Investeringsfond, hvorefter »den administrerende direktør udnævnes for et tidsrum af indtil fem år med mulighed for genudnævnelse«.
               
            
                  2.
               
               
                  Andet anbringende om tilsidesættelse af sagsøgerens ansættelsesbrev af 5. marts 2014 og af tillægget hertil, fordi der ifølge disse dokumenter og ved forlængelsen af sagsøgerens mandat ud over den 15. marts 2017 foreligger en aftale, som tillader ham at arbejde indtil det fyldte 67. år og endog længere.
               
            
                  3.
               
               
                  Tredje anbringende om direkte forskelsbehandling på grund af sagsøgerens alder. Sagsøgeren er af den opfattelse, at ansættelsespanelet ved at afslå hans ansøgning alene på grund af hans alder har tilsidesat princippet om forbud mod forskelsbehandling.
               
            
                  4.
               
               
                  Fjerde anbringende om tilsidesættelse af beskyttelsen af sagsøgerens fortrolige og personlige oplysninger. Sagsøgeren gør gældende, at ansættelsespanelet ved at påberåbe sig ansættelsesbrevets indhold med henblik på at begrunde dets afgørelse erkender, at det har fået kendskab til et dokument, som det ikke måtte være i besiddelse af, og som indeholdt personoplysninger vedrørende sagsøgeren.